laion/Wikipedia-Exotic huggingface dataset:
אאוסוציאליות

אאוסוציאליות (באנגלית: Eusociality, נגזרת של המילה היוונית εὖ, טוב) היא הרמה הגבוהה ביותר של ארגון חברתי בעולם החי. היא מוגדרת על ידי המאפיינים הבאים: שיתוף פעולה בגידול צאצאים (כולל גידול צאצאים של אחרים), מושבה שבה גדלים בניהם של מספר דורות זה אחר זה, וחלוקת עבודה בין כתות (קאסטות) מתרבות ובלתי מתרבות. חלוקת העבודה ברבייה יוצרת פרטים מתרבים הנקראים "מלכות" ופרטים שאינם מתרבים הנקראים "עמלות". אאוסוציאליות נבדלת ממערכות חברתיות אחרות בכך שבה בדרך כלל מאבדים פרטים בקאסטה אחת את היכולת לבצע לפחות אחת ממטלותיהם או התנהגויותיהם של יחידים בקאסטות אחרות. אאוסוציאליות קיימת בחרקים מסוימים, בסרטנאים וביונקים. היא נצפתה ונחקרה בעיקר בדבוראים (נמלים, דבורים וצרעות) ובטרמיטים (ומוסברת בעיקר על ידי ההפלודיפלואידיות שלהם). במושבה יש הבדלי קאסטות (מעמדות ותפקידים): מלכות וזכרים פוריים הם המתרבים, בעוד שחיילים ופועלים עובדים יחדיו כדי ליצור סביבת מחיה המיטיבה עם תהליך הרבייה. גם מספר יונקים הם מינים אאוסוציאליים, בהם החולד העירום וחולד דמאראלנד. גם מיני חסילונים הם אאוסוציאליים. הסוציוביולוג אדוארד א' וילסון טען שבני אדם הם מין אאוסוציאלי, אבל הטיעון שלו הופרך על ידי ביולוגים אבולוציוניים, שציינו שבקרב בני אדם אין חלוקה פיזיולוגית שמקורה גנטי של עבודה יצרנית, ושכל חלוקה כזו היא במקורה תרבותית. אובחנו מספר דרגות של חברתיות בבעלי חיים, שנמצאות על רצף שבין אאוסוציאליות מלאה לבין מינים שהם יחידאים. בנוסף, מינים רבים מוגדרים כמינים קדם-חברתיים – מינים שהפרטים בהם חיים בבדידות בדרך כלל, אך פועלים יחדיו למען מטרה משותפת – וכן דרגות נוספות של שיתוף פעולה, שנמדדות בין היתר בממדי שיתוף הפעולה, במשך הזמן שבו הוא מתקיים, באופני חלוקת העבודה וכן ברמת ההשקעה. אבולוציה של אאוסוציאליות מדיה וקבצים בנושא אאוסוציאליות בוויקישיתוף אאוסוציאליות, באתר אנציקלופדיה בריטניקה (באנגלית) Herbert Gintis, Clash of the Titans: Book review of 'The Social Conquest of Earth' by Edward O. Wilson, BioScience 2012, volume 62, issue 11 pp. 987–991, doi=10.1525/bio.2012. ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
ביטסי טולוק

אליזבת' (ביטסי) טולוק (באנגלית: Elizabeth "Bitsie" Tulloch; נולדה ב-19 בינואר 1981) היא שחקנית קולנוע וטלוויזיה אמריקאית. טולוק נולדה ב-19 בינואר 1981 בסן דייגו שבקליפורניה לאם ממוצא ספרדי ואב ממוצא סקוטי. היא גדלה בספרד, אורוגוואי וארגנטינה. בדצמבר 2014 טולוק אישרה כי היא נמצאת בקשר עם דייוויד ג'ינטולי שכיכב לצדה בסדרה "גרים". באפריל 2016 הם התארסו, והם נישאו ביוני 2017. בפברואר 2019 נולדה בתם הבכורה, ויויאן. בתחילת 2020 עברה המשפחה להתגורר במדינת וושינגטון כדי להיות קרובה יותר למשפחה ולעבודתם בוונקובר. מדיה וקבצים בנושא ביטסי טולוק בוויקישיתוף ביטסי טולוק, ברשת החברתית אקס (טוויטר) ביטסי טולוק, ברשת החברתית אינסטגרם ביטסי טולוק, במסד הנתונים הקולנועיים IMDb (באנגלית) ביטסי טולוק, באתר "אידיבי", מאגר הידע העברי לקולנוע ישראלי ועולמי ביטסי טולוק, באתר AllMovie (באנגלית) ביטסי טולוק, באתר Rotten Tomatoes (באנגלית) ביטסי טולוק, באתר Metacritic (באנגלית) ביטסי טולוק, במסד הנתונים הקולנועיים KinoPoisk (ברוסית)
עורבני הפעמון

עורבני הפעמון (שם מדעי: Strepera) הוא סוג של עופות משפחת הארטמיים החיים בדרום אוסטרליה ובאי טסמניה. למרות שמם ומראם הם אינם קרובים במיוחד לעורביים. אורכם של עופות אלה 45–50 ס"מ והם בעלי ראש גדול, מקור שחור עבה ועין גדולה צהובה. הגוף כהה ברובו והכנפיים גדולות. הם מצויים הן על העצים והן על הקרקע. עופות אלה חיים באזורים הקרירים יחסית של היבשת ואינם חיים במדבריות. הם אוכלי כל הניזונים מפירות שונים, פירות יער, חרקים, תולעים, נבלות ויצורים קטנים. רבים מהם שודדים קני עופות אחרים. הם עופות מתלהקים, ובתנאים טובים הם יכולים לנוע בלהקות של עד 100 פרטים. עורבני פעמון שחור (Strepera fuliginosa) עורבני פעמון צבוע (Strepera graculina) עורבני פעמון אפור (Strepera versicolor) מדיה וקבצים בנושא עורבני הפעמון בוויקישיתוף עורבני הפעמון, באתר ITIS (באנגלית) עורבני הפעמון, באתר NCBI (באנגלית) עורבני הפעמון, באתר Animal Diversity Web (באנגלית) עורבני הפעמון, באתר GBIF (באנגלית) עורבני הפעמון, באתר אנציקלופדיה בריטניקה (באנגלית)
פעמונית (עוף)

פעמונית (שם מדעי: Procnias) הוא סוג של ציפור ממשפחת הקוטינגיים המצוי באמריקה הדרומית ומין אחד גם במרכז אמריקה. הפעמונית היא ציפור בעלת צבעים בולטים עם ראש גדול וגרון גדול ומנופח בצבעים רבים אותו הפעמונית יכולה לנפח כדי ליצור קולות רועמים ביותר. מתחתית מקורה בולטים ציצות נוצות צבעוניות רבות. קולות אלה עוזרות לציפור לסמן את הטריטוריה ולהרחיק ציפורים מתחרות והיא נשמעת היטב גם כמה קילומטרים מהציפור. הפעמונית חיה ביערות הגשם הטרופיים והסובטרופיים של האמזונאס וגם ביערות הרריים קטנים או בסוואנות לחות. היא מצויה רוב זמנה בין העצים ואוכלת פירות וחרקים. Procnias albus Procnias averano פעמונית חשופת-גרון (Procnias nudicollis) פעמונית תלת-דלדל (Procnias tricarunculata) מדיה וקבצים בנושא פעמונית בוויקישיתוף פעמונית, באתר ITIS (באנגלית) פעמונית, באתר NCBI (באנגלית) פעמונית, באתר Animal Diversity Web (באנגלית) פעמונית, באתר האנציקלופדיה של החיים (באנגלית) פעמונית, באתר GBIF (באנגלית) צפריר רינת, הציפור עם הקול העוצמתי ביותר שנמדד אי פעם, באתר הארץ, 23 באוקטובר 2019
אוכפית

אוכפית (שם מדעי: Callaeidae) הוא סוג של ציפורים האנדמיות לניו זילנד. הן קרובות משפחה רחוקות של העורבים ושייכות למשפחת הדבלולניים. בסוג שני מינים. אורכן של ציפורים אלה כ-25 ס"מ ומשקלן 75 גרם. הן בעלות גוף וראש שחורים, החלק העליון של הכנף חום-אדום. המקור גדול וארוך, בעל בליטות ורודות (דבלולים) מתחתיו. ציפור זו משמיעה רעשים חזקים בעזרת גרונה. האוכפית נפוצה בשני האיים של ניו זילנד ביערות פתוחים והיא מצויה בין העצים ומעופפת לעיתים רחוקות. היא ניזונה מחרקים שונים, פירות וצוף פרחים. אלו עופות טריטוריאליים מאוד התוקפים מסיגי גבול ומשתמשים בקולם החזק כדי להבריח יריבים קטנים. אם לא יצליחו בכך הם יילחמו אחד נגד השני בעזרת הרגליים עד לכניעת אחד הצדדים. סוג אוכפית (Philesturnus) מין אוכפית צפונית (Philesturnus rufusater) מין אוכפית דרומית (Philesturnus carunculatus) מדיה וקבצים בנושא אוכפית בוויקישיתוף אוכפית, באתר ITIS (באנגלית) אוכפית, באתר NCBI (באנגלית) אוכפית, באתר GBIF (באנגלית)
Antichrist Superstar

Antichrist Superstar הוא אלבום של להקת המטאל מרילין מנסון. Antichrist Superstar (וריאציה על שם אופרת הרוק Jesus Christ Superstar של אנדרו לויד ובר) יצא ב-1996 ויצר מודעות ציבורית רבה כלפי הלהקה, בעיקר בגלל הגישה האנטי-נוצרית המופגנת שלו, שגם גררה הפגנות רבות נגד הלהקה. הוא הופק בידי מנסון וטרנט רנזור. האלבום יכול להיחשב לאלבום-קונספט - הוא מתאר סיפור בן שלוש מערכות שנושאן הוא דמות מנוצלת אך אדישה למצבה, שמינה אינו ברור והיא מושווית לתולעת, שבסופו של דבר משתגעת והופכת ל"אנטיכריסט", סוג של שטן שמכונה כאן "קרן קטנה". רוב האלבום מעורפל במתכוון, כדי שכל מאזין ימציא את הפירוש המתאים לו. עטיפת האלבום עמוסה בפרטים וכוללת תמונות של הלהקה, דמות שהופכת מתולעת למלאך, סמלים מתורת הקבלה ותרשימים רפואיים. ניתן לראות את האלבום גם כחצי-אוטוביוגרפיה של מנסון, עם התייחסות שלו לרבדים שונים של חייו. אין בציבור הסכמה מהו אלבומה הטוב ביותר של הלהקה, Antichrist Superstar או אלבומה הבא, Mechanical Animals. מחוץ לארצות הברית, שני האלבומים שבאו אחר כך הם אלה שמועדפים על המעריצים. הלהיטים מתוך האלבום הם Antichrist Superstar ,The Beautiful People ו-Irresponsible Hate Anthem. האלבום הגיע למקום הראשון ברשימת האלבומים הנמכרים בארצות הברית. בשיר The Beautiful People באלבום זה ישנה התייחסות מובהקת לאחת מרציחותיו של צ'ארלס מנסון, כאשר מוזכרת בשיר השורה "?How does it feel to be one of the beautiful people", שאותה כתבו הרוצחים בדם על דלתה של אחת הקורבנות, שרון טייט. רשימת השירים מחולקת לשלושה "Cycles" (מחזורים), אף על פי שכל השירים מוקלטים על גבי תקליטור אחד. Cycle I - The Heirophant 1. Irresponsible Hate Anthem (מנסון, ברקוביץ', גייסי, רמירז) 2. The Beautiful People (מנסון, רמירז) 3. Dried Up, Tied and Dead to the World (מנסון, רמירז) 4. Tourniquet (מנסון, ברקוביץ', רמירז) Cycle II - Inauguration of the Worm 5. Little Horn (מנסון, רמירז, רזנור) 6. Cryptorchid (מנסון, גייסי) 7. Deformography (מנסון, רמירז, רזנור) 8. Wormboy (מנסון, ברקוביץ', רמירז) 9. Mister Superstar (מנסון, רמירז) 10. Angel With the Scabbed Wings (מנסון, ברקוביץ', רמירז, גייסי) 11. Kinderfeld (מנסון, רמירז, גייסי) Cycle III - Disintegrator Rising 12. Antichrist Superstar (מנסון, רמירז, גייסי) 13. 1996 (מנסון, רמירז) 14. Minute Of Decay (מנסון) 15. The Reflecting God (מנסון, רמירז, רזנור) 16. Man That You Fear (מנסון, רמירז, גייסי, זום) רצועה מוחבאת שיכולה להיחשב כפרולוג וגם כאפילוג 99. Empty Sounds Of Hate מידע על האלבום Antichrist Superstar באתר MusicBrainz מידע על האלבום Antichrist Superstar באתר AllMusic האלבום Antichrist Superstar באתר Discogs
סנונית סגולה

סנונית סגולה (שם מדעי: Progne subis) היא מין של ציפור ממשפחת הסנוניתיים החיה ברחבי אמריקה הצפונית, ובחלק מאמריקה הדרומית. אורך סנונית זו 20 סנטימטרים והיא בעלת גוף סגול-כחול, כנפיים שחורות וראש גדול כחול עם אזור העיניים כהה יותר משאר הגוף. המקור בהיר והרגליים קטנות. הסנונית בעלת כנפיים גדולות העוזרות לה לנווט באוויר במהירות בעקבות טרף מעופף כמו זבובים ופרפרים. הנקבות דומות לזכרים, אך קטנות יותר וצבעם אפור עם גוון כחול בכנף. הסנונית חיה ברחבי אמריקה הצפונית מקולומביה הבריטית עד מקסיקו, ובחורף היא נודדת דרומה עד אגן האמזונאס בברזיל. מאז המאה ה-20 החלו התושבים ברחבי ארצות הברית להכין לסנוניות קנים מלאכותיים בעלי קיר הגנה מפני טורפים. כתוצאה מכך הסנונית החלה להתרבות במהירות והכפילה את מספרה ביבשת. Progne subis subis Progne subis hesperia Progne subis arboricola מדיה וקבצים בנושא סנונית סגולה בוויקישיתוף סנונית סגולה, באתר ITIS (באנגלית) סנונית סגולה, באתר NCBI (באנגלית) סנונית סגולה, באתר Animal Diversity Web (באנגלית) סנונית סגולה, בבסיס הנתונים ARKive (באנגלית) סנונית סגולה, באתר Internet Bird Collection (באנגלית) סנונית סגולה, באתר GBIF (באנגלית) סנונית סגולה באתר הרשימה האדומה של IUCN
מנקין כחול

מנקין כחול (שם מדעי: Chiroxiphia caudata) הוא מין של ציפור ממשפחת המנקיניים, מיערות הגשם בדרום אמריקה. היא מצויה בדרום מזרח ברזיל, צפון ארגנטינה ופרגוואי. אורכו של המנקין 14-15 ס"מ והזכרים בעלי גוף כחול, כנפיים כחולות כהות, ראש גדול ושחור עם כיפה כתומה ומקור שחור קצר וזנב מוארך מעט בצבע כחול עם קצוות שחורים. הנקבות לעומת הזכרים ירוקות כמעט לגמרי ובעלי ראש גדול, עין שחורה ומקור לבן. המנקינים חיים ביערות הגשם בין הענפים ומחפשים חרקים ופירות. הזכרים מתרבים על ידי קריאה בקבוצה לנקבה ואז מרקדים יחדיו כקבוצה לפניה. אם הריקוד הצליח, הפרט הבכיר ביותר מזדווג איתה והשאר לא מרוויחים מכך כלום עד שהזכר הבכיר מת, נחלש או נעלם. מדיה וקבצים בנושא מנקין כחול בוויקישיתוף מנקין כחול, באתר ITIS (באנגלית) מנקין כחול, באתר NCBI (באנגלית) מנקין כחול, באתר Animal Diversity Web (באנגלית) מנקין כחול, באתר GBIF (באנגלית) מנקין כחול באתר הרשימה האדומה של IUCN
קיכלי (סוג)

קיכלי (שם מדעי: Turdus) הוא סוג ציפור שיר ממשפחת הקיכליים; בעל מינים רבים, החיים בכל היבשות באזורים שונים. עופות אלה גדולים יחסית לציפורי שיר. גודלם מגיע ל־17–33 ס"מ ומשקלם ל־40–175 גרם. הם בעלי מקורים גדולים בצבע צהוב עד חום ורגליים מעט ארוכות. הם חיים הן על העצים והן על הקרקע בחיפוש אחר מזון המצוי על הקרקע כמו חיפושיות או תולעים. מינים רבים של קיכלים מצויים בישראל כשהבולט ביניהם הוא השחרור. מדיה וקבצים בנושא קיכלי בוויקישיתוף קיכלי, באתר ITIS (באנגלית) קיכלי, באתר NCBI (באנגלית) קיכלי, באתר האנציקלופדיה של החיים (באנגלית) קיכלי, באתר GBIF (באנגלית)
השירות הפדרלי לפיקוח בתחום הגנת זכויות הצרכן

השירות הפדרלי לפיקוח בתחום הגנת זכויות הצרכן ורווחת האדם (רוסית: Федеральная служба по надзору в сфере защиты прав потребителей и благополучия человека, בקיצור Роспотребнадзор, רוספוטרבנדזור) הוא שמו הרשמי של ארגון אכיפת חוק פדרלי ברוסיה הממונה על הגנת זכויות הצרכנים ברוסיה ואחראי גם לתחום התברואה והגנה ממחלות זיהומיות ונגיפיות, מלחמה במחלות מידבקות ובטרור ביולוגי, תוך שיתוף פעולה עם הסוכנות הביו-רפואית הפדרלית של ממשלת רוסיה ומשרד הבריאות של רוסיה. זו המקבילה הרוסית למרכזים לבקרת מחלות ומניעתן והמרכז האירופי לבקרת מחלות ומניעתן. ערך מורחב – המשטרה הרפואית (רוסיה) הארגון מהווה תולדה של מספר ארגונים קודמים, ששורשם עוד מתקופת האימפריה הרוסית, כאשר עד 1917 תפקידי השירות נוהלו על ידי מחלקת המשטרה הרפואית במשרד המשטרה. בשנים 1922–1933 הוקם שירות התברואה והאפידמיולוגיה, שבהמשך הפך לגוף בשם פיקוח התברואה הממלכתי, שהתקיים עד 1950. ב-1963 הוקם השירות הממלכתי לתברואה ואפידמיולוגיה, שהמשיך לפעול גם לאחר התפרקות ברית המועצות. בצמוד לו, בשנים 1993–2004 פעל גם הפיקוח הממלכתי למסחר, פיקוח על איכות המוצרים והגנת זכויות הצרכן. במרץ 2004, במסגרת הרפורמה הפדרלית שיזם ולדימיר פוטין, גופים אלה אוחדו והוקם השירות הפדרלי לפיקוח בתחום הגנת זכויות הצרכן ורווחת האדם. מאז 2004 זהו הגוף הפדרלי העיקרי למלחמה במחלות מידבקות והוא המקבילה הרוסית למרכז הלאומי האמריקאי למניעת מחלות. החל מינואר 2020 השירות נדרש לפעול ביתר שאת במסגרת המאבק בהתפרצות נגיף קורונה-ווהאן ואנשיו היו פרוסים בכל נמלי התעופה במדינה. במהלך צעדי הטיפול בהתפרצות נגיף הקורונה ברוסיה נערכו למעלה מ-51 מיליון בדיקות. הארגון פעל בשיתוף פעולה עם משרד הבריאות של רוסיה וממשלת רוסיה להקמת מטה מבצעי לשיתוף פעולה של גופי הרשות המבצעת שנוצר ב-27 בינואר 2020 על מנת לפתח אמצעים למניעת ייבוא והתפשטות של זיהום נגיף הקורונה בפדרציה הרוסית והושק אתר אינטרנט אינפורמטיבי בנושא המאבק בנגיף בשם StopCoronavirus.rf (‏Стопкоронавирус.рф). ראש הארגון מכונה "רופא התברואה הממלכתי הראשי של רוסיה" (Главный государственный санитарный врач Российской Федерации). המרכזים לבקרת מחלות ומניעתן המרכז האירופי לבקרת מחלות ומניעתן המרכז הסיני לבקרת מחלות ומניעתן המרכז הלאומי לבקרת מחלות נציבות הבריאות הלאומית של סין הגנת הצרכן רפואה מונעת היגיינה אפידמיולוגיה המרכז המדעי הממלכתי לווירולוגיה וביוטכנולוגיה מדיה וקבצים בנושא השירות הפדרלי לפיקוח בתחום הגנת זכויות הצרכן בוויקישיתוף אתר האינטרנט הרשמי של השירות הפדרלי לפיקוח בתחום הגנת זכויות הצרכן (ברוסית) אתר האינטרנט הרשמי של השירות הפדרלי לפיקוח בתחום הגנת זכויות הצרכן (ברוסית) השירות הפדרלי לפיקוח בתחום הגנת זכויות הצרכן, ברשת החברתית פייסבוק השירות הפדרלי לפיקוח בתחום הגנת זכויות הצרכן, ברשת החברתית אינסטגרם השירות הפדרלי לפיקוח בתחום הגנת זכויות הצרכן, ברשת החברתית VK השירות הפדרלי לפיקוח בתחום הגנת זכויות הצרכן, סרטונים בערוץ היוטיוב האתר הרשמי של המרכז הפדרלי להיגיינה ואפידמיולוגיה האתר הרשמי של מרכז המחקר המדעי והמכון לאפידמיולוגיה של הארגון
סביליה אתלטיקו

סביליה אתלטיקו קלוב (בספרדית: Sevilla Atlético Club) היא קבוצת המילואים של מועדון הכדורגל סביליה, המשחקת בליגה הספרדית השלישית ומקיימת את משחקי הבית שלה באצטדיון וייחו נרביון, המכיל 6,000 מקומות ישיבה. קבוצות המילואים בספרד משחקות באותו מבנה הליגות כמו כל שאר הקבוצות, ולא במבנה מיוחד לקבוצות מילואים. עם זאת, קבוצות מילואים לא יכולות לשחק באותה ליגה שבה משחקת קבוצת האם שלה. לכן, סביליה אתלטיקו אינה יכולה לעלות ללה ליגה, שבה קבוצת האם, סביליה משחקת. קבוצות המילואים גם אינן משתתפות בגביע המלך. סביליה אתלטיקו נוסדה בשנת 1958, והתקדמה במהירות עד שהגיעה לטרסה דיוויסן, שאז הייתה הליגה השלישית בחשיבותה, וזכתה בה שנתיים רצופות ב-1961 ו-1962, וגם שיחקה בעונת 1962/1963 בסגונדה. אחרי שלוש שנים בליגות האזוריות בתחילת שנות השבעים, חזרה הקבוצה לליגה השלישית בשנת 1976. בשנת 1977 הוקמה הסגונדה ב' כליגה השלישית החדשה, וסביליה אתלטיקו בילתה בה ובליגה הרביעית את השנים הבאות. בשנת 1991, המועדון שינה את שמו לסביליה ב'. בשנת 1999 סביליה ב' העפילה לשלב המינויים בפלייאוף העלייה לאחר שסיימה במקום השני בבית 4, אך היא לא עברה את השלב, ולא העפילה לשלב הנוקאאוט. בעשור הבא, השתתפה הקבוצה שלוש פעמים בפלייאוף העלייה, אך בכל שלושת הפעמים היא לא עלתה ליגה. עם זאת, בעונת 2006/2007, לאחר ניצחון בגמר פלייאוף העלייה 1-0 בסיכום שני המשחקים נגד בורגוס, חזרה הקבוצה לליגה השנייה לאחר יותר מ-40 שנות היעדרות. בשנת 2006, שונה שם הקבוצה בחזרה לסביליה אתלטיקו. אחרי שתי עונות בליגה השנייה, וסיום במקום תשיעי בעונה הראשונה, ועונה שבא המאמן מנואל חימנס עבר לאמן את קבוצת האם בלה ליגה, סביליה אתלטיקו ירדה בחזרה לליגה השלישית. סביליה אתלטיקו סיימה את עונת 2015/2016 במקום השלישי בבית 4 והעפילה לפלייאוף העלייה, בו היא ניצחה את ליידה 5-4 בפנדלים, וחזרה לסגונדה לאחר 7 שנים בליגה השלישית. לה ליגה: 0 עונות. הליגה הספרדית השנייה: 5 עונות. (כולל עונת 2017/18) הליגה הספרדית השלישית: 28 עונות. הליגה הספרדית הרביעית: 24 עונות. ליגות אזוריות: 3 עונות. ארגנטינה דייגו פרוטי קמרון לורן פינלנד טימו פוקי ספרד אלחנדרו אלפרו ספרד אלברטו מורנו ספרד חסוס נבאס ספרד אנטוניו פוארטה ספרד סרחיו ראמוס ספרד חוסה אנטוניו רייס ספרד דויד סוריה אתר האינטרנט הרשמי של סביליה אתלטיקו (בספרדית)
קוצנית מקור צהובת-שת

קוצנית מקור צהובת-שת (שם מדעי: Acanthiza chrysorrhoa) היא מין של ציפור שיר אוסטרלית ממשפחת אכנתיזיים. זוהי ציפור קטנה שאורכה 9.5–12 ס"מ ומשקלה עד 9 גרם. בעלת נוצות חומות בהירות עם בטן צהובה, זנב בהיר ובקצהו אזור צהוב. הראש לבן והכיפה שחורה ומנוקדת בלבן. המקור קטן ומותאם לתפיסת עצמים קטנים. ציפור זו מצויה מדרום מזרח אוסטרליה ועד טסמניה. היא מצויה ביערות פתוחים, שדות, סוואנות, מישורים פתוחים, ביצות ויערות אך לא במדבר. היא ניזונה מפרוקי רגליים שונים כמו חיפושיות, זחלים או עכבישים אותם היא תופסת בין העלים והענפים או על הקרקע. הציפור בונה קן על הענפים של האקליפטוס ושל עצים נוספים ומכינה קן נוסף מעליו ואת הקן האמיתי מסתירה. הקן הנוסף נבדק על ידי שודדי ביצים כמו עורבים, עורבני הפעמון ועורבני אוסטרלי, מינים של דבשניים ועופות נוספים וכן נחשים ופוסומים. היא מופרעת גם על ידי קוקיות המנסות להטיל ביצים בקינה. מדיה וקבצים בנושא קוצנית מקור צהובת-שת בוויקישיתוף קוצנית מקור צהובת-שת, באתר ITIS (באנגלית) קוצנית מקור צהובת-שת, באתר NCBI (באנגלית) קוצנית מקור צהובת-שת, באתר Animal Diversity Web (באנגלית) קוצנית מקור צהובת-שת, באתר GBIF (באנגלית) קוצנית מקור צהובת-שת באתר הרשימה האדומה של IUCN
יום הים (יפן)

יום הים (ביפנית: Umi no Hi ,海の日), הידוע גם בשם "יום האוקיינוס" או "יום הימאות", הוא יום חג לאומי ביפן הנחגג ביום שני השלישי בחודש יולי. מטרת החג היא להודות על נדיבותו של האוקיינוס ולהוקיר את חשיבות האוקיינוס ליפן כאומה השוכנת על אי. אנשים רבים מנצלים את החג ואת מזג האוויר הקיצי לצאת לטיול לחוף. כמו כן נערכות חגיגות נוספות הקשורות לאוקיינוס. התאריך פחות או יותר עולה בקנה אחד עם סוף עונת הגשמים ברוב החלקים של יפן.[דרוש מקור] בטלוויזיה משודרות תוכניות מיוחדות דוגמת "Old Enough!" בערוץ NTV. היום היה ידוע בתור יום זיכרון הים (umi no kinen bi ;海の記念日) עד 1996. שר התקשורת שוזו מוראטה ייעד את היום ב-1941 להנציח את הקיסר מוצוהיטו ואת מסעו ב-1876 במייג'י מארו (אנ'), ספינת ברזל שנבנתה בסקוטלנד בשנת 1874. המסע כלל טיול סביב אזור טוקוהו,  סיור בסירה במגדלור באאומורי, ועצירה קצרה בהקודאטה לפני החזרה ליוקוהמה ב-20 ביולי באותה שנה. עם זאת, היום לא נקבע כחג לאומי עד שנת 1995, אז היום הפך לחג הראשון בחודשי הקיץ. היום נחגג לראשונה ב-20 ביולי 1996, אך החקיקה במסגרת יום שני שמח העבירה את התאריך ליום שני השלישי של חודש יולי החל משנת 2003. 国民の祝日について (ביפנית). Cabinet Office, Government of Japan. נבדק ב-17 ביולי 2012. {{cite web}}: (עזרה) "The Meiji-maru". Tokyo University of Marine Science and Technology. נבדק ב-17 ביולי 2012. {{cite web}}: (עזרה) Iida, Masao (ביוני 2002). 橋から見た隅田川の歴史 (History of the Sumida River as seen from a bridge) (ביפנית). 文芸社. p. 52. ISBN 9784835538945. נבדק ב-17 ביולי 2012. {{cite book}}: (עזרה) "Marine Day (Third Monday of July)". JET Programme. Ministry of Education, Culture, Sports, Science and Technology. אורכב מ-המקור ב-2012-05-30. נבדק ב-17 ביולי 2012. {{cite web}}: (עזרה) "Marine Day (Third Monday in July)". Cross Currents. University of Hawaii. נבדק ב-17 ביולי 2012. {{cite web}}: (עזרה)
בז מאוריציוס

בז מאוריציוס (שם מדעי: Falco punctatus) הוא עוף דורס ממשפחת הבזיים המצוי בטבע רק באי מאוריציוס שבאוקיינוס ההודי. אורכו של הבז 26-30 ס"מ ומשקלו עד 250 גרם. מוטת כנפיים יכולה להגיע לאורך 45 ס"מ ובניגוד לשאר הבזים הכנפיים מעוגלות. הוא בעל גוף לבן מנומר בשחור עם כנפיים ופלג גוף עליון חומים-כתומים והראש חיוור יותר ובעל פס אפור סביב עיניו הגדולות הצהובות. המקור שחור. בז זה יכול להגיע לגיל 13 בשביה. הבז מעופף ברחבי היערות של האי בחיפושיו אחר טרף כמו שממיות, עופות קטנים, שפיריות, צרצרים ותיקנים. הוא תופס את הטרף עם טפריו הגדולות ומקורו המעוקל. הבז מצוי בסכנת הכחדה עקב הפגיעה באזורי מחייתו - יערות האי וכן מהבאת מינים פולשים כמו נמיות וחתולים הטורפים אותם ואת ביציהם. רבים מהבזים החיים כיום נמצאים באתרי שימור בהם מגדלים אותם שומרי טבע ועוזרים לאוכלוסייה להתווסת. בז זה עדיין מצוי בסכנת הכחדה כמו עופות אחרים ממאוריציוס. מדיה וקבצים בנושא בז מאוריציוס בוויקישיתוף בז מאוריציוס, באתר ITIS (באנגלית) בז מאוריציוס, באתר NCBI (באנגלית) בז מאוריציוס, בבסיס הנתונים ARKive (באנגלית) בז מאוריציוס, באתר GBIF (באנגלית) בז מאוריציוס באתר הרשימה האדומה של IUCN
יונה ורודה

יונה ורודה (שם מדעי: Nesoenas mayeri) היא מין ממשפחת היוניים החיה באי מאוריציוס שבאוקיינוס ההודי. היא נמצאת בסכנת הכחדה. יונה זו נתמעטה משנת 1991 וחשבו שהיא נכחדה כמעט והייתה על סף הכחדה. כיום היא ניצלה מהכחדה מוחלטת אך עדיין מצויה בסכנה. אורכה של היונה 38-36 ס"מ ומשקלה עד 340 גרם. היא בעלת גוף לבן, רגליים ורודות, כנפיים כהות ומקור ורוד. העין גדולה וצהובה אך סביבה צבע אדום. היונה מצויה ברחבי האי מאוריציוס ביערות הגשם וחיה בין הענפים. היא פעילה ביום ואוכלת פירות, גרגירים וזרעים. היונה מצויה בסכנה בטבע עקב הבאת מינים פולשים כמו חתולים, חולדות, נמיות וקופי מקוק הטורפים את הביצים והגוזלים והבאת מיני צמחים המתחרים במיני הפירות אותם אוכלת היונה. גם השמדת יערות האי הביאו את היונה לסכנה גדולה. רק 2% מהיער המקורי של מאוריציוס נותר כיום. מדיה וקבצים בנושא יונה ורודה בוויקישיתוף יונה ורודה, באתר ITIS (באנגלית) יונה ורודה, באתר NCBI (באנגלית) יונה ורודה, בבסיס הנתונים ARKive (באנגלית) יונה ורודה, באתר GBIF (באנגלית) יונה ורודה באתר הרשימה האדומה של IUCN
דונלד פייגן

דונלד ג'יי פייגן (באנגלית: Donald Jay Fagen; נולד ב-10 בינואר 1948) הוא מוזיקאי אמריקאי הידוע בעיקר בתור מייסד, סולן וקלידן להקת סטילי דן. פייגן נולד בניו ג'רזי להורים יהודים. כילד התעניין במוזיקת רוק ו-R&B. בגיל 11 החל להתעניין בג'אז, ומאוחר יותר במוזיקת נשמה, פאנק ומוטאון. לטענתו, עם התעניינותו בג'אז הפך ל"סנוב": "איבדתי עניין ברוק נ' רול והתחלתי לפתח אישיות אנטי-סוציאלית". בשנת 1965 נרשם פייגן ללימודי ספרות אנגלית בבארד קולג'. בבארד הוא פגש את המוזיקאי וולטר בקר, איתו הקים ב-1970 את להקת סטילי דן. בקר ופייגן היו חברי הלהקה הקבועים וכתבו את כל שיריה, כאשר בקר שימש כבסיסט וגיטריסט ופייגן כסולן וקלידן. החל משנת 1982, לאחר שסטילי דן התפרקה, הוציא פייגן אלבומי סולו מצליחים. בין אלבומים אלה ניתן למנות את The Nightfly ‏(1982), אשר זכה למעמד של אלבום פלטינה הן בארצות הברית והן בבריטניה והיה מועמד לשבעה פרסי גראמי. מאז איחודה של סטילי דן ב-1993 ועד מותו של וולטר בקר ב-2017 הופיעו פייגן ובקר זה לצד זה באופן קבוע. הוא דודן של השחקן אלן רוזנברג (אנ') אלבומי סולו (1982) The Nightfly (1993) Kamakiriad (2006) Morph the Cat (2012) Sunken Condos אלבומים עם סטילי דן (1972) Can't Buy a Thrill (1973) Countdown to Ecstasy (1974) Pretzel Logic (1975) Katy Lied (1976) The Royal Scam (1977) Aja (1980) Gaucho (2000) Two Against Nature (2003) Everything Must Go מדיה וקבצים בנושא דונלד פייגן בוויקישיתוף אתר האינטרנט הרשמי של דונלד פייגן דונלד פייגן, ברשת החברתית פייסבוק דונלד פייגן, במסד הנתונים הקולנועיים IMDb (באנגלית) דונלד פייגן, באתר ספוטיפיי דונלד פייגן, באתר AllMusic (באנגלית) דונלד פייגן, באתר MusicBrainz (באנגלית) דונלד פייגן, באתר דיזר דונלד פייגן, באתר Yandex.Music (ברוסית) דונלד פייגן, באתר Discogs (באנגלית) דונלד פייגן, באתר Songkick (באנגלית) דונלד פייגן, באתר Genius דונלד פייגן, באתר SecondHandSongs דונלד פייגן, באתר בילבורד (באנגלית) בריאן סוויט, Steely Dan: Reelin' in the Years, עמ' 7-8. בריאן סוויט, Steely Dan: Reelin' in the Years, עמ' 8. רוב ברונר, The Origins of Steely Dan‏, באתר אנטרטיינמנט ויקלי‏, 17 במרץ 2006. דונלד פייגן במצעדי האלבומים של בילבורד. טקס פרסי גראמי ה-25, רשימת המועמדויות.
חברים מהקולג'

חברים מהקולג' (באנגלית: Friends from College) היא סדרה קומית אמריקאית מקורית של Netflix, שיצרו ניקולאס סטולר ופרנססקה דלבנקו. העונה הראשונה הכילה שמונה פרקים, ועלתה ב־14 ביולי 2017. העונה השנייה הכילה שמונה פרקים, ועלתה ב־11 בינואר 2019. הסדרה עוסקת בשישה חברים בשנות ה־40 לחייהם שלמדו באוניברסיטת הרווארד. בפברואר 2019 בוטלה הסדרה לאחר שתי עונות. בישראל הסדרה זמינה לצפייה דרך נטפליקס. אית'ן טרנר (קיגן־מייקל קיי) – סופר מוערך, אך לא מצליח במיוחד מבחינה כלכלית. בן זוגה של ליסה. מנהל רומן עם סאם. ליסה טרנר (קובי סמולדרס) – עורכת דין בקרן גידור, אשתו של איתן. סמנת'ה סלמוניקו (אנני פארסי) – מעצבת פנים, בעלת האמצעים מבין החבורה. נשואה לג'ון, ולהם שני ילדים. מנהלת רומן עם איתן. ניק (נאט פקסון) – מנהל אורח חיים נהנתני, וחי על חשבון קרן נאמנות. יצא בעבר עם ליסה. מקס אדלר (פרד סבאג') – סוכן ספרותי. ידידו הטוב של איתן. בן זוגו בתחילת הסדרה הוא פליקס. מריאן (ג'יי סו פארק) – מחזאית היפית. ד"ר פליקס רוזנהיים (בילי אייכנר) – גינקולוג, בן זוגו של מקס. ג'ון דלמינקו (גרג גרמן) – בעלה של סמנת'ה. הסדרה קיבלה באתר Rotten Tomatoes דירוג של 24%, המתבסס על 62 ביקורות עם ציון ממוצע של 4.8/10. באתר מטקריטיק קיבלה הסדרה ציון של 44 מתוך 100, בהתבסס על 31 מקורות. אתר האינטרנט הרשמי של חברים מהקולג' חברים מהקולג', ברשת החברתית אקס (טוויטר) "חברים מהקולג'", במסד הנתונים הקולנועיים IMDb (באנגלית) "חברים מהקולג'", באתר נטפליקס "חברים מהקולג'", באתר Rotten Tomatoes (באנגלית) "חברים מהקולג'", באתר Metacritic (באנגלית) "חברים מהקולג'", במסד הנתונים הקולנועיים KinoPoisk (ברוסית)